Ibrahim Kajan

Ibrahim Kajan (1. novembar 1941.) je bosanskohercegovački književnik.

 Biografija 
Rođen je 1. novembra 1941. u Mostaru. Nakon školovanja u rodnom Mostaru diplomirao je na Pedagoškoj akademiji u Dubrovniku i Fakultetu za defektologiju u Zagrebu, u kojem je nastanjen od 1969. Magistrirao je i doktorirao na Fakultetu humanističkih nauka Univerziteta "Džemal Bijedić" u Mostaru. Radio je u Zagrebu kao lektor, bibliotekar, urednik časopisa itd. Akademsku godinu 1989-90. proveo je na naučnom istraživanju u Ankari i Istanbulu. Od 1992. glavni je urednik časopisa "Behar", pokrenutog u KDB "Preporod" (Hrvatska), čiji je osnivač i predsjednik (1991-2001).

Radio Zagreb emitirao je 5 njegovih radiodrama, od kojih je jedna za djecu, a Radio FBiH "Katarinu Kosaču – Posljednju večeru", koja je doživjela 2 scenske postavke: prvo ju je na scenu postavio Mostarski teatar mladih (2003) u režiji Seada Đulića i Tanje Miletić-Oručević, a potom kultno sarajevsko pozorište SARTR, u režiji Gradimira Gojera.

Od 2001. godine radio je kao pomoćnik ministra za kulturu u Ministarstvu prosvjete, nauke, kulture i sporta HNK, a potom kao profesor na mostarskom Fakultetu humanističkih nauka, gdje je jedno vrijeme bio i vršilac dužnosti dekana.

Član Društva pisaca Bosne i Hercegovine i Društva hrvatskih pisaca; član P.E.N. Centra Bosne i Hercegovine; Dopisni član Bosansko-hercegovačko-američke akademije nauka i umjetnosti (BHAAAS), USA (2015.).

 Djela 
 Arabija ljubavi, pjesme, "Veselin Masleša", Sarajevo, 1967.
 Al-Sajab i kamena vaza, zapisi, pjesme, Zajednica pisaca "TIN", Zagreb, 1969.
 Kuću dok nađeš, pjesme, "August Cesarec", Zagreb, 1978.
 Žuta ptica, pjesme za djecu, "Svjetlost", Sarajevo, 1980. i "Bosanska riječ", Wuppertal, 1993.
 Ljubavni huhujek, pjesme, "Veselin Masleša", Sarajevo, 1989.
 Muslimanski danak u krvi, publicistika, 1992.
 Zavođenje Muslimana, publicistika, izdavač: Smaila Kajan, Zagreb, 1992.
 Ljubavi je malo, pjesme, "Bosanska riječ" - "Kaj", Wuppertal - Zagreb, 1994.
 Pod beharom moje janje spava, antologijska čitanka dječijeg bošnjačkog pjesništva, Kulturno društvo Bošnjaka Hrvatske "Preporod", Zagreb, 1996.
 Bošnjak na Trgu bana Jelačića, društveni eseji, Kulturno društvo Bošnjaka Hrvatske "Preporod", Zagreb, 1998.
 Tragom Božijih poslanika, putopis, Centar za kulturu i obrazovanje Tešanj (1999), Islamski kulturni centar, Mostar, 2. prošireno izdanje, 2005.
 Melek, izabrane pjesme, KZB "Preporod", Sarajevo, 2002.
 Druga bajka, pjesme, "Vrijeme", Zenica, 2002.
 Smijeh koji je pobjegao, pjesme za djecu, "Bosanska riječ", Tuzla, 2003.
 Katarina Kosača - posljednja večera, drama, Centar za kulturu i obrazovanje Tešanj, 2003.
 Katarina, kraljica bosanska, roman, Tuzla, 2004; 2. izdanje 2005; 3. izdanje, Zagreb, 2007; četvrto (prošireno i redigirano) izdanje, "Zalihica", Sarajevo, 2007., peto izdanje, Hena.com, Zagreb, 2012.
 Gospodari i sluge tinte, eseji i novinske književne kritike, "Planjax", Tešanj, 2005.
 Grubići i nježnići, eseji iz hrvatske i studija iz bh. dječije književnosti, Zagreb, 2006.
 Tragom bosanskih kraljeva, putopisi, Tuzla, 2007.
 Djedice unučice pričalice, slikovnica, "Sarajevo publishing", Sarajevo, 2008.
 Razvoj i oblici dječjeg bosanskohercegovačkog romana, studija, "Zalihica", Sarajevo, 2008.
 Pogled u Bosnu - Tragom bosanskih kraljeva, putopisi, "Dobra knjiga" Sarajevo, 2010.
 Grad velike svjetlosti. Mostarske vedute, Muzej Hercegovine & IC Štamparija, Mostar, 2014.
 Put u Blagaj, Blagajske vedute, putopis, Autorovo bibliografsko izdanje, Mostar, 2017.
 Journey to Blagaj, Vedutas of Blagaj, Translation: Amina Imami. Author’s special edition, Mostar, 2017.
 Krici i šaputanja. Putopisi iz Humske zemlje, Bosanska riječ, Tuzla, 2017.
 Mujaga Komadina, monografija, Dobra knjiga, Sarajevo, 2018.
Historija grijeha i nasilja, Sekvence uklonjene povijesti, Štamparija IC, Mostar, 2019.
Nakon potopa, pjesme, Shura publikacije, Opatija, 2021.

 Reference 

 Vanjski linkovi 

 Blog Ibrahima Kajana
 Tekstovi, stihovi i biografija
Ibrahim Kajan  Google Books

Kategorija:Rođeni 1944.
Kategorija:Bosanskohercegovački pisci
Kategorija:Biografije, Mostar
Kategorija:Članovi P.E.N. Centra Bosne i Hercegovine
Kategorija:Živi ljudi